《烟》
唐代·徐夤

燎野焚林见所从，惹空横水展形容。能滋甘雨随车润，

不并行形逐梦踪。晴鸟回笼嘉树薄，春亭娇幕好花浓。

有时片片风吹去，海碧山清过几重。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。